Mga kuwentong pambata mula sa Perez, Quezon

COVER DESIGN STUDYAspiring Citizens for Community Empowerment, Inc. (ACCEI)Book 2 Single.indd 1

06/10/2020 11:32:45 am

Pambungad na mensahe
Ang aklat na ito ay bunga ng programa ng Children’s Educational andDevelopmental Assistance (CEDA) na inilunsad sa Perez, Quezon.
Nakabatay ang akdang ito sa mga pili at pinaghabi-habing kuwentong
kinatha ng mga batang benepisyado ng programa. Layunin nitong
itampok at itaguyod ang kamalayan ng kabataan sa Perez hinggil sausapin ng mga k arapat ang pambat a.
Sa pamamagitan ng iba’t ibang gawain sa tutorial sessions—gaya
ng pagguhit, pagsulat, at pagbabahagi ng kanilang kuwento sa mga
kapuwa mag-aaral—naging tulay ang proyektong ito upang himukin ang
mga bata na maging aktibo sa pagpapahayag ng kanilang mga naiisip,nararamdaman, natututuhan, at nararanasan sa loob at labas ng bahay,
paaralan, at maging sa kanilang mga komunidad, kaugnay ng batayang
karapatang pambata. Sa proseso ay nakalikha sila ng kani-kanilang
akda batay sa makukulay nilang obserbasyon, mula na rin sa sari-saring
suliranin at personal na karanasang naglalarawan sa kanilang pagkabata.
Tunghayan natin ang ilan sa mga piling kuwento ng mahuhusay na batamula sa Perez.

Nawawala na naman si Mikay!
Karapatang-ari © 2020 ng Aspiring Citizens for Community Empowerment, Inc. (ACCEI)
Reserbado ang lahat ng karapatan. Hindi maaaring kopyahin o gamitin ang anumang bahaging akdang ito, guhit man o teksto, sa anumang paraan, kahit na mimeograph o photocopy,nang walang nakasulat na pahintulot mula sa tagapaglathala.
Inilathala at ipinamamahagi ng
ASPIRING CITIZENS FOR COMMUNITY EMPOWERMENT, INC. (ACCEI)
4/F Tempus Place II, Makatarungan Road,
Central 4, Quezon City
1100 Philippines
Telepono: (+632) 3434-79-03
accessphils@yahoo.com
Pagsasalaysay at pagpapatnugot ni Sharmaine Hernandez
Ilustrasyon at layout ni Aaron Moises Bonete
ISBN 978-621-96314-1-9
Inilimbag sa Filipinas

Book 2 Single.indd 2

06/10/2020 11:32:47 am

Aspiring Citizens for Community Empowerment, Inc. (ACCEI),sa pakikipagtulungan sa RENGOBook 2 Single.indd 3

06/10/2020 11:32:50 am

1Isang mahiwagang tanghali,bigla na namang nawala si Mikay.

!? ?

Book 2 Single.indd 4!!

06/10/2020 11:32:53 am

2Bagong lipat pa lang si
Mikay sa aming paaralan.
Ang sabi ng guro,kaibiganin namin siya
dahil kakaunti pa langang kakilala niya sa aminglugar.

Kaya nang paupuin siya ng gurosa katabi kong silya, agad akong
ngumiti at nagpakilala sa bagong
kaklase. Pero agad-agad dinsiyang umiwas sa aking tingin.
Sa tuwing kakausapin ko siya,
lagi na lang siyang yumuyuko otumitingin sa malayo.

Book 2 Single.indd 5

06/10/2020 11:32:56 am

3Tuwing oras ng klase,abala si Mikay sa
pagsusulat. Para banghinahabol ng mga aso
ang kaniyang kamaysa sobrang bilis nito.
Anuman ang sabihino isulat ng guro, agad
niya itong kinokopya saisang asul na notebook.

Ngunit bakit kaya ang laki-laki ng
notebook niyang ito? Nasa unang
markahan pa lang kami, pero
halos mapuno na niya ng sulat
ang mga pahina nito.

Book 2 Single.indd 6

06/10/2020 11:32:58 am

4Palagi naman siyang nakapikit
kapag recess. Gusto ko sanasiyang aluking makipagpalitanng baon, pero hindi ko pa rin siya
nakikitang kumain sa loob ng
klasrum hanggang ngayon.

Mahigpit lang lagi ang
pagkakapikit ng kaniyang mga
mata, at parang mahihinang alon
ang kaniyang hininga.

Book 2 Single.indd 7

06/10/2020 11:33:01 am

5Oras ng pananghalian nang una kongmapansing nawawala si Mikay. Tahimik kosiyang tinanaw sa loob ng klasrum, pero
hindi ko siya makita. Hindi kaya nagbanyo
lang siya? Pero gaano kaya kahaba ang pila?
Pawis na pawis kasi siya nang bumalik at
umupong muli sa kaniyang silya.

Book 2 Single.indd 8

06/10/2020 11:33:03 am

6Noong linggong iyon, saka
ko lang napansing araw-araw
palang nawawala si Mikay
tuwing tanghali.

Naglalaro at nakikipagtakbuhan kaya siya sa labas? O dikaya, baka kumakain siya kasama ang mga kaibigan niya
sa ibang section? Minsan kasi, mayroon nang batik-batik
ng putik at pagkain ang kaniyang uniporme pagkatapos
mananghali. Hindi na niya siguro napapansin ito, dahil
abala na siyang muli sa paghahanda para sa susunod naklase.
Araw-araw, sari-saring kuwento ang nabubuo sa isip kotuwing nawawala si Mikay.

Book 2 Single.indd 9

06/10/2020 11:33:06 am

7May takdang-aralin dapat kami sa Filipino noong mahiwagang
tanghaling iyon. Manghihiram sana ako ng pandikit kay Mikaypara sa aking family picture, pero wala na agad siya sa kaniyang
silya nang lumingon ako. Nag-aalala pa naman ako at bakamatawag ako ng guro para magbahagi ng aking takda. Ngunit
lalo akong kinabahan nang hindi na bumalik si Mikay noongmatapos ang tanghalian. Nasaan kaya siya? Hindi kaya niya
nagawa ang takdang-aralin? O kaya, baka namasyal siya atnaligaw pala sa paaralan?

!

?

Book 2 Single.indd 10?

?

06/10/2020 11:33:08 am8Dahil sa takot, hindi ko na
napigilang magtaas ng kamay.

"Maam, wala pa
po si Mikay."“A, oo.” mahinahong tugon ng
guro. “Araw-araw kasing umuuwi
nang saglit si Mikay para kumain.
Nahuli lang siguro siya nang kaunti
dahil malayo-layo pa ang bahay ng
kaniyang lola. Maya-maya rin ay
narito na siya.”Book 2 Single.indd 11

06/10/2020 11:33:11 am

9At parang madyik, biglang
naroon na nga si Mikay sa
may pintuan! Hingal na hingalman, agad siyang humingi ngpaumanhin sa guro at umuponang tahimik.

Book 2 Single.indd 1206/10/2020 11:33:13 am

10Nakanganga pa rin ako sa pagkamangha nang ilabas
niya ang kaniyang takdang-aralin. Malaking-malaki ang
ngiti ni Mikay sa larawan, kasama ang kaniyang lola at
nakababatang kapatid. Napatingin naman ako sa dalakong family picture, at napaisip kung bakit naiiba ang
akin. Sabay naming narinig nang tawagin ng guro ang
pangalan ni Mikay para sa unang pagbabahagi.

Book 2 Single.indd 13

06/10/2020 11:33:16 am

11“Sa aming pamilya, nabubusog kami sa pagmamahal ng
aming lola. 3-in-1 kasi si Lola Ising para sa amin. Siya naang naging Nanay, Tatay, at Lola naming magkapatid,mula nang umalis si Mama at muling nag-asawa si
Papa. Hirap man kami sa buhay, palagi kaming masaya
sa bahay dahil sa pag-aalaga ni Lola. Ang aking lolaat kapatid ang aking inspirasyon para magsipag at
makapagtapos sa pag-aaral,” ang sabi ni Mikay sa klase.

Book 2 Single.indd 14

06/10/2020 11:33:18 am12Nagniningning ang mga mata ni Mikay, matapos ang
kaniyang pagbabahagi. Ito ang unang beses na narinig
namin ang kaniyang kuwento. At nasasabik akong
makilala pa siya bilang bagong kaibigan.

Book 2 Single.indd 15

06/10/2020 11:33:21 am

13#1 Ilarawan si Mikay bilang pangunahing tauhan.

Book 2 Single.indd 16

06/10/2020 11:33:22 am

14#2 Paano siya natutulad o naiiba sa kaniyang mga kaklase? Ano-anong detalye sakuwento ang nagpapakita nito?

#3 Bakit nga ba umuuwi si Mikay tuwing tanghali? Paano kaya ito nakaaapekto sa
kaniyang pag-aaral?

#4 Kung ikaw ang katabing kaklase ni Mikay, pareho rin ba ang iyong magiging reaksiyon
sa kaniyang takdang-aralin? Maaari ding ihambing dito ang iyong sariling pamilya.

#5 Ano-anong karapatang pambata ang makikita sa kuwento? At alin sa mga karapatang
ito ang nakikita o nagagamit mo na rin sa totoong buhay?

Book 2 Single.indd 17

06/10/2020 11:33:24 am

15

Tampok sa kuwentong ito ang karapatan ng mga bata saedukasyon at pagkalinga ng pamilya.
Sang-ayon sa Artikulo 5 at 18 ng United Nations Convention
on the Rights of the Child, kinikilala ng batas ang karapatan
at tungkulin ng mga magulang na palakihin nang mabuti
ang kanilang anak. Bahagi ng pagkalingang ito ang
pagsuporta sa mga pangangailangan ng bata hanggang
sa kaniyang pagtanda at pagsasarili. Kung wala ang mga
magulang, maaaring humalili rito ang pinakamalapit na
kamag-anak na handang gumabay at kumalinga sa bata.
Nananatili naman sa bawat bata ang karapatang mag-aral
at matuto, anuman ang sitwasyon ng kaniyang pamilya.
Sa pangkalahatan, layunin ng edukasyong linangin ang
katauhan, kakayahan, at talento ng kabataan. Kaakibat dinnito ang pagtuturo sa kanila kung paano igagalang ang
karapatan ng iba. Inaasahan din ang sapat na tulong ng
gobyerno sa pagtaguyod at pagtustos sa edukasyon,batay sa Artikulo 28 ng batayang dokumento.

Book 2 Single.indd 18

06/10/2020 11:33:27 am

16Book 2 Single.indd 19

06/10/2020 11:33:30 am

Pasasalamat
Nagpapasalamat ang pamunuan ng Aspiring Citizens forCommunity Empowerment, Inc. (ACCEI) at mga kawanisa Perez para sa aktibong pakikiisa at pakikisama ng mga
benepisyadong magulang, bata, at mga miyembro ng
KAMALAYAN sa mga aktibidad na inilunsad ng programang
Children’s Educational and Developmental Assistance (CEDA);
Gayundin sa mga namumuno sa munisipyo ng Perez, sa mga
pinuno at opisyal ng mga barangay, sa mga guro at prinsipalng mga Paaralang Elementarya ng Perez-West atPerez-Central para sa kanilang tulong at tiwala sa mga layuninng programa;
Kasama na rito ang ACCESS-Japan na patuloy na umaalalay sa
pagsusulong ng mga kapakanan at karapatang pambata;at
Higit sa lahat, sa organisasyon ng RENGO na nagtiwalasa ACCEI at sumuporta sa mga adhikain ng programa, sa
pamamagitan ng paglilimbag at paglulunsad ng tatlong aklat
na inakda ng mga batang CEDA.
Mabuhay po kayong lahat!

Book 2 Single.indd 20

06/10/2020 11:33:33 am

Patnugot

Sharmaine Hernandez

Isang guro at mag-aaral ng panitikang Filipino siSha Hernandez. Kasalukuyan siyang nagtatapos ng
masterado sa Pamantasang Ateneo de Manila, kung saandin siya nagtuturo. Nagsilbi siya bilang Senior Editor sa Anvil
Publishing, at ngayon bilang Project Coordinator ng Láwas
sa Adarna House. Noong bata pa lamang siya, pinangarap
niya ang magbasa nang magbasa ng mga paborito niyang
libro hanggang sa kaniyang pagtanda.

Ilustrasyon at layout
Aaron Moises Bonete

Si Aaron Bonete ay isang LGBTQ rights advocate atartistang bakla. Kasalukuyan siyang nakabase sa
Lucena City. Nahasa niya ang kaniyang kakayahan attalento sa sining-biswal sa pag-aaral ng Fine Arts sa
Manuel S. Enverga University, at higit sa limang taong
pagtatrabaho sa iba’t ibang organisasyon, publikasyon,
at ahensiya bilang graphic designer at illustrator.

Book 2 Single.indd 2106/10/2020 11:33:36 am

May bago kaming kaklase. Mikay ang kaniyang
pangalan at bagong lipat pa lamang siya sa aming lugar.
Hindi ko pa siya lubos na kilala, pero marami na akong
nais itanong sa kaniya. Bakit kaya ang bilis-bilis niyang
magsulat tuwing may klase? Mabilis din ba siyang
mapagod, kaya lagi siyang umiidlip tuwing recess?
Ang pinakamahiwaga sa lahat, saan kaya siya
nagpupunta tuwing tanghali?
Halina’t kilalanin pa natin si Mikay, sa kuwento ng
mga bata mula sa Perez, Quezon.

Aspiring Citizens for Community
Empowerment, Inc. (ACCEI),sa pakikipagtulungan sa RENGOBook 2 Single.indd 2206/10/2020 11:33:39 am